Ummu Habibah

Ummu Habibah Ramlah binti Abi Sufyan al-Umawiyyah al-Qurasyiyah al-Kinaniyyah () otabâ lebbi èkennal sareng Ummu Habibah, Ramlah binti Abu Sufyan (bhâbhâr è taon 35 sabellum H/589M, sèdhâ è Madina taon 44 H/664) èngghi panèka rajina Nabi Muhammad, bân maso' ḍâ' èbhuna sadhâjâ Mukminin.Muhammad ibn Ishaq, Sirat Rasul Allah. terjemah oleh Guillaume, A. (1955). The Life of Muhammad, pp. 527-530. Oxford: Oxford University Press Salèrana jhughân sapopona Nabi Muhammad.

Salèrana aghâdhuwi 65 hadits sè ècatet ḍâlem ennem buku hadits otama. Orèng sè ajhârbâ'aghi hadits ḍâri salèrana panèka pottra binè'na; Habibah pottra tiri Rasulullah, pottra kaka’na; Abdullah bin Utbah bin Abu Sufyan, pottrana ale'na; Abu Sufyan bin Sa’id bin Al-Mughirah, Urwah bin Hisyam bin Al-Mughirah, Abu Salih As-Samman, sareng Zainab bint Abu Salamah; pottra kabâllunna nabi.

 Nasabbhâ 

 Ramana: Abu Sufyan bin Harb bin Umayyah bin Abdu Syams bin Abdu Manaf bin Qushay bin Kilab bin Murrah bin Ka'ab bin Lu`ay bin Ghalib bin Fihr bin Malik bin an-Nadhar (Quraisy) bin Kinanah bin Khuzaimah bin Mudrikah bin Ilyas bin Mudhar bin Nizar bin Ma'ad bin Adnan.
 Èbhuna: Safiyyah binti Abi al-Ash bin Umayyah bin Abdu Syams bin Abdu Manaf bin Qushay bin Kilab bin Murrah bin Ka'ab bin Lu`ay bin Ghalib bin Fihr bin Malik bin an-Nadhar (Quraisy) bin Kinanah bin Khuzaimah bin Mudrikah bin Ilyas bin Mudhar bin Nizar bin Ma'ad bin Adnan. Safiyyah adalah bibi dari Khalifah Utsman bin Affan.
 Bhib-bhi'na: Ummu Jamil, èsebbhut è Al-Qur'an mènangka orèng binè' sè ngèbâ kaju.
 Tarètanna: Mu'awiyah bin Abu Sufyan, Yazid bin Abi Sufyan.

 Kabâḍâ'ân 

Ramlah ka’ḍinto pottrana Abu Sufyan, sè tamaso’ sala sèttong pamimpin sareng dâghâng suku Quraisy. Abu Sufyan serrèng mimpin kalompo' dâghâng ghâjheng ḍâ' bân dâri Suriah. Bhidhâ sareng ramana, Ramlah ampon mangghi hiḍâyâ dâri Islam sajjhek èmolaè ajhâlân rasul. È taon 615 M, salèrana bân lakèna, Ubaidillah bin Jahsy, ahijra kalabân pan-bârâmpan orèng Islam laènna ḍâ' ka sèttong karajaan Kristen è Habasyah (Ethiopia) è gelombang kaḍuwâ'. Saellana jârèya salèrana amèmpè parkara sè jhubâ' tentang lakena. Lakena pas ngallè ḍâ' aghâma Kristen pas apèsa bân matè è bâkto bâḍâ è ka'ḍissa'.

Sa'amponna masa iḍḍâna ampon lastarè, Ramlah sè bâkto ka’ḍinto ghi’ bâḍâ è Habasyah, narèma sorat lamaran ḍâri Rasulullah sè èkèrèm lèbât utusan Amru bin Umayyah. talèbât sennengnga, salèrana aberri’ haḍia perhiasan sè aropa ghellâng salaka ban Sello'na ka Abrahah, budhu’ sè aparèng kabhâr senneng lamaran Muhammad ka abâ’na.

Rato Najasyi, sè aropa'aghi orèng Kristen, jhughân aberri' salam bân haḍia sè aropa 400 dinar (koin emmas, sakètar 1,2 miliyar ropèya) bân minya' ro'om sè palèng bhâgus è tangghâl 7 H è aḍâ'na orèng bânnya' èbârengngè bâkkèlla (sapopona) Khalid bin Said bin al-Ash.  Perkawinanna ètoro'è sareng wahyu Al-Qur'an surah al-Mumlahanah ayat 7.

Sa'amponna abâli ka Hijaz tor sa'amponna ngallè ka Madina, èbhârengngè sareng Syurahbil bin Hasanah, sa'amponna ḍâpa’ ka Madina, Bilal bin Rabah langsong areng-sareng ḍâ’ ḍhâlemma Muhammad. Saḍâpa’na ka'ḍissa Ummu Habibah aḍhâbu ka dunorra, “Manabi ba’na enḍâ’, ba’na bisa nyaḍiya’agi aèng ènom, sambi sèngko’ nyapowe.” Saterrossa Ummu Habibah molaè nyapowe roma, lajhu ngampar lama'.Ta' kaloppaè, Ummu Habibah ngaghem minya' ro'om sè cè’ ro’omma sè èpar~ngè sareng binèna Rato Najasyi. Katonna pènter ngator urusan ḍhâlemma ban pènter katon menarik è adâ’na lakèna. Dhâddhi, bâkto Muhammad ḍâteng bân ngèdingaghi bâu sè cè' èndhâ'na, salèrana adhabu, "Saongghuna orèng rowa bhâbinè' Quraish asli, bhâbinè' kottha, bânnè orèng Badui."

Ramlah sè ampon aomor 30 taon acarèta ḍâ’ Rasulullah parkara ponapa sè èyalamagi è Habasyah, tamaso’ kadhiponapa abâ’na ngaghungngaghi kabhâgusân gereja-gereja sè èhiyas ghâmbhâr è ka’ḍissa’. Rasulullah ngangka' sèrana sambi aḍhâbu, "Rèng-orèng jârèya mon bâḍâ orèng sè taqwa è antarana sè matè, rèng-orèng jârèya maddhek kennengngan ibâḍâ è kobhuranna bân rèng-orèng jârèya aghâbây ghâmbhâr è ḍhâlemma. Rèng-orèng jarèya mahlok sè palèng jhubâ’ mènorot Allah."

Bâkto Muhammad arencana'aghi Pamokka'an Mekka, Abu Sufyan langsung èntar ka Madina ka'angghuy arembhâk Muhammad, lu-ghâllu ambu è ḍhâlemma pottrèna, Ummu Habibah.

Ummu Habibah ajhârbâ'aghi hadits sholat malem ḍubellâs raka'at, bân molaè jârèya, ta' toman adhingghâllaghi ibâḍâ panèka.

 Sèdhâna 

jmpl|Pasarèyan Baqi Madina.
Salèrana sèdhâ è Madina è taon 44 H è jhâman khilafa tarètanna, Muawiyah, (sataon sabellunna Muawiyah sèdhâ) bân èsarènnaghi è Jannatul Baqi.

 Sombher